Na osnovu člana 29. Poslovnika Narodne skupštine Republike Srpske („Službeni glasnik Republike Srpske“, broj 31/11), d o n o s i m

**PRAVILNIK**

**o izmjeni Pravilnika o javnosti rada Narodne skupštine Republike Srpske**

**Član 1.**

U Pravilniku o javnosti rada Narodne skupštine Republike Srpske broj: 02/2-591/16 od 9. marta 2016. godine, član 14. se mijenja i glasi:

„(1)Novinari, snimatelji, fotoreporteri i tehnička lica pri ulasku u zgradu Skupštine podliježu bezbjednosnim mjerama i dužni su tokom boravka u Skupštini nositi identifikacionu karticu na vidljivom mjestu.

(2) Ulazak i boravak u zgradi Skupštine nije dozvoljen licima iz stava (1) ovog člana koji su pod uticajem alkohola i koji se nedolično ponašaju.

(3) Sva lica koja ulaze u zgradu Narodne skupštine moraju biti prikladno odjevena, na način kojim se čuva ugled i dostojanstvo Narodne skupštine.

Prilikom boravka u zgradi Narodne skupštine lica iz stava (1) ovog člana ne mogu da nose neprikladnu odjeću i obuću (na primjer: šorts, kratke pantalone, trenerku, papuče), niti drugu vrstu odjeće koja nije primjerena instituciji Narodne skupštine.

Licima koja se ne pridržavaju odredaba iz stava (2) i (3) ovog člana služba obezbjeđenja neće dozvoliti ulazak ili boravak u zgradi Narodne skupštine“.

**Član 2.**

Ovaj Pravilnik stupa na snagu danom donošenja.

Broj:02/2 - GENERALNI SEKRETAR

Datum: 12. jul 2016. godine

**Marko Aćić**